Odd Sørli (alpinist)

Odd Sørli (født 1954) er en norsk forretningsmann og tidligere alpinist og journalist. Som alpinist representerte han Oppdal Idrettslag.

Sørli vant åtte NM-gull i alpint, hvorav fire i slalåm i 1975, 1978, 1981 og 1982 og fire i storslalåm i 1975, 1979, 1980 og 1985. Han deltok under vinter-OL for Norge i 1976 i Innsbruck der han kjørte ut i både slalåm og storslalåm, i 1980 i Lake Placid med 20.-plass i slalåm og 25.-plass i storslalåm, og i 1984 i Sarajevo med 19.-plass i storslalåm. Hans beste internasjonale resultat i mesterskap var 6.-plass i alpin kombinasjon i VM i alpint 1982. 

Etter karrieren som alpinist har Sørli jobbet som journalist for Se og Hør, og han driver for tiden sitt eget firma Off Piste der han arrangerer «opplevelsesturer». Han er nevø av krigshelten Odd Sørli, og er far til legen og gründeren Daniel Sørli, som står bak bedriften Dr. Dropin. 

 Referanser 

 Eksterne lenker 




Kategori:Norske alpinister
Kategori:Norske journalister
Kategori:Norske forretningsfolk
Kategori:Deltakere for Norge under Vinter-OL 1976
Kategori:Alpinister under Vinter-OL 1976
Kategori:Deltakere for Norge under Vinter-OL 1980
Kategori:Alpinister under Vinter-OL 1980
Kategori:Deltakere for Norge under Vinter-OL 1984
Kategori:Alpinister under Vinter-OL 1984
Kategori:Alpinister for Oppdal IL
Kategori:Mesternes Mester-deltakere
Kategori:Nordmenn født i Danmark
Kategori:Norgesmestere i alpint
Kategori:Personer fra København
Kategori:Personer fra Oppdal kommune